CELEX: 62019CA0603
Language: bg
Date: 2020-10-01 00:00:00
Title: Дело C-603/19: Решение на Съда (трети състав) от 1 октомври 2020 г. (преюдициално запитване от Špecializovaný trestný súd, Словакия) — Наказателно производство срещу TG, UF (Преюдициално запитване — Защита на финансовите интереси на Европейския съюз — Член 325 ДФЕС — Наказателно производство за престъпления, съставляващи измама със субсидии, финансирани отчасти със средства от бюджета на Европейския съюз — Национално право, съгласно което държавните органи нямат възможност в наказателно производство да си възстановят субсидии като обезщетение за претърпените в резултат от престъплението вреди)

23.11.2020   
            
            
               BG
            
            
               Официален вестник на Европейския съюз
            
            
               C 399/20
            
         
      Решение на Съда (трети състав) от 1 октомври 2020 г. (преюдициално запитване от Špecializovaný trestný súd, Словакия) — Наказателно производство срещу TG, UF
      (Дело C-603/19) (1)
      
      (Преюдициално запитване - Защита на финансовите интереси на Европейския съюз - Член 325 ДФЕС - Наказателно производство за престъпления, съставляващи измама със субсидии, финансирани отчасти със средства от бюджета на Европейския съюз - Национално право, съгласно което държавните органи нямат възможност в наказателно производство да си възстановят субсидии като обезщетение за претърпените в резултат от престъплението вреди)
      (2020/C 399/28)
      Език на производството: словашки
      
         Запитваща юрисдикция
      
      Špecializovaný trestný súd
      
         Страни в главното производство
      
      TG, UF
      
         в присъствието на: Úrad špeciálnej prokuratúry Generálnej prokuratúry Slovenskej republiky, Úrad práce, sociálnych vecí a rodiny Košice, Úrad práce, sociálnych vecí a rodiny Vranov nad Topľou, Úrad práce, sociálnych vecí a rodiny Michalovce
      
         Диспозитив
      
      
                  1)
               
               
                  Член 2, параграф 1 от Директива 2012/29/ЕС на Европейския парламент и на Съвета от 25 октомври 2012 година за установяване на минимални стандарти за правата, подкрепата и защитата на жертвите на престъпления и за замяна на Рамково решение 2001/220/ПВР на Съвета трябва да се тълкува в смисъл, че тази директива не се прилага за юридическите лица, нито за държавата, макар и съгласно националното право да им се признава качеството на пострадал в наказателното производство.
               
            
                  2)
               
               
                  Член 325 ДФЕС трябва да се тълкува в смисъл, че допуска разпоредби от националното право, както са тълкувани в националната съдебна практика, съгласно които в наказателното производство държавата не може да предяви иск за обезщетение за вредите, които е претърпяла в резултат от извършена от обвиняемия измама, довела до присвояване на средства от бюджета на Европейския съюз, нито има в това производство друго правно средство за защита, за да предяви правото си срещу обвиняемия, доколкото — като запитващата юрисдикция следва да провери това — националното законодателство предвижда ефективни производства, позволяващи да бъдат събрани недължимо платените от бюджета на Европейския съюз помощи.
               
            
         (1)  ОВ C 348, 14.10.2019 г.